Ceico marka

Ceico marka () – pasienio valda Šventojoje Romos imperijoje, sukurta 965 m., po Gero mirties, padalinus Gero marką.

Markos sostinė buvo Ceicas. Markos vienintelis markgrafas buvo Vigeris (Wigger). 982 m. Ceico marka buvo sujungta su Meiseno ir Merseburgo markomis, šiam junginiui vadovavo Rikdagas (Ricdag). Taip buvo atkurta beveik visa Gero marka, išskyrus Saksų Ostmarką.
983 m. Ceicą užėmė sorbai, ir buvusios Ceico markos žemės liko slavų rankose. Vėliau šios žemės tapo Meiseno markos dalimi.

Kategorija:Tiuringijos istorija
Kategorija:Šventosios Romos imperijos markos